MESTSKÉ ZASTUPITEĽSTVO MESTA TRNAVA
-----------------------------------

Všeobecne záväzné nariadenie č. 151,
ktorým sa ruší VZN č. 104 o podmienkach státia v zóne s dopravným obmedzením na území centrálnej mestskej zóny Trnava a súvisiace predpisy

Mestské zastupiteľstvo mesta Trnava vydáva podľa § 6 ods. 1 zák. č. 369/1990 Zb. o obecnom zriadení v znení neskorších predpisov a na základe nálezu Ústavného súdu Slovenskej republiky č. III. ÚS 1/00 zo dňa 25.5.2000, vyhláseného v Zbierke zákonov Slovenskej republiky dňa 7. júna 2000 v čiastke 76 pod č. 174. toto všeobecne záväzné nariadenie, ktorým sa ruší VZN č. 104 o podmienkach státia v zóne s dopravným obmedzením na území centrálnej mestskej zóny Trnava a súvisiace predpisy.

Čl. I.

Dňom nadobudnutia účinnosti tohto všeobecne záväzného nariadenia sa ruší:

1. Všeobecne záväzné nariadenie č. 104 o podmienkach státia    v zóne s dopravným obmedzením na území centrálnej mestskej    zóny Trnava, zo dňa 4.11.1997

2. Všeobecne záväzné nariadenie č. 113, ktorým sa mení a dopĺňa    VZN č. 104 o podmienkach státia v zóne s dopravným obmedzením    na území centrálnej mestskej zóny Trnava, zo dňa 26.5.1998

3. Všeobecne záväzné nariadenie č. 122, ktorým sa mení a dopĺňa    VZN č. 104 v znení VZN č. 113 o podmienkach státia v zóne    s dopravným obmedzením na území centrálnej mestskej zóny    Trnava, zo dňa 8.9.1998.

Čl. II.

     Toto všeobecne záväzné nariadenie nadobúda účinnosť dňa 15. júla 2000.

V Trnave, 27. 6. 2000

Ing. Štefan Bošnák, v.r.		Ing. Juraj Tibenský, v.r.
primátor mesta Trnava			prednosta MsÚ v Trnave